Räpina mõisapark
Aianduse 6, Räpina linn, Räpina vald, Põlva maakond, Eesti, Põlvamaa, Estonia, Estonia
Rikkaliku taimestiku ja kauni kujundusega Räpina park hõlmab vana mõisaparki ja uuemat aianduskooli pargiosa. Räpina park asub poolsaarel, mis on ühelt poolt piiratud maalilise Võhandu jõe ning teiselt poolt Räpina paisjärvega. Pargi keskele jääb Sillapää loss. Kokku on pargi pindala 8,5 hektarit, koos aianduskooli haljasaladega 14 hektarit. Mõisapark on alates 1959. aastast looduskaitse ja 2002. aastast muinsuskaitse all. Pargi rajamine viidi lõpule parun Peter von Siversi poolt 1856. aastal. Seetõttu kasvab siin praegugi vanu, ligi 200 aastaseid pärnahiiglasi.
Kirjeldus
Rikkaliku taimestiku ja kauni kujundusega Räpina park hõlmab vana mõisaparki ja uuemat aianduskooli pargiosa. Räpina park asub poolsaarel, mis on ühelt poolt piiratud maalilise Võhandu jõe ning teiselt poolt Räpina paisjärvega. Pargi keskele jääb Sillapää loss. Kokku on pargi pindala 8,5 hektarit, koos aianduskooli haljasaladega 14 hektarit. Mõisapark on alates 1959. aastast looduskaitse ja 2002. aastast muinsuskaitse all. Pargi rajamine viidi lõpule parun Peter von Siversi poolt 1856. aastal. Seetõttu kasvab siin praegugi vanu, ligi 200 aastaseid pärnahiiglasi.
Mõisapark koosneb kolmest osastSegastiilis park koosneb inglise, prantsuse ja metsapargi osast. Inglise stiilis pargiosa on vabakujuline, avar muruala on ääristatud okas- ja lehtpuurühmade ning looklevate pargiteedega. Pargis kasvavad mitmel pool rododendronid, nende hulgas lupja taluvad INKARHO rodod. Prantsuse stiilis pargiosa on kõrghaljastusega raamitud korrapärane ehisaed, mis laskub astanguliselt paisjärve suunas. Seda ilmestavad erinevate roosirühmadega korrapärased peenrad ja pügatud elupuude vormid.
Metsapark on looduslik ja vabakujuline, seda läbib väikeste väludega vaatetelg, mis algab mõisahäärberi ees ja lõpeb paisjärve ääres kauni paviljoniga.
Räpina Aianduskooli ümbritsev pargiosa on rajatud 1984. aastal projekteerija Valve Pormeistri kavandatud haljastusplaani alusel. Okaspuude kollektsioonis on eksponeeritud ligi sada erinevat okaspuuliiki ja sorti, neist 30 on Adolf Vaigla valitud aretised. Kooliesine värviküllane istutusala koondab õitsvaid põõsaid ja okaspuid ning on kaunis aasta ringi. Koolimaja ümber jalutades leiab põneva püsikute istutusala ning lillekollektsioonaias saab nautida erinevaid suve- ja püsililli.
Lisaks saab kollektsioonaias imetleda:
• Rein Joosti pargiroose (umbes 50 sorti),
• Mart Heeringu liiliaid,
• Adolf Vaigla sireleid (30 sorti),
• Jaan Kivistiku viinapuid (20 sorti).
Puid-põõsaid on kogu pargi ja kooli territooriumil üle 600 erineva taksoni, koos rohttaimedega ligemale 1200 (sh püsikud, roosid, liaanid, looduslikud rohttaimed, suvikud).
Omadused
1. Taimede ostuvõimalus
1. Ligipääs puudega inimestele
1. Pikniku või puhkekohad
1. Lemmikloomad on teretulnud
Stiilid
1. Mõisapark
Teemad
1. Maitsetaimede aed
1. Roosiaed
Lahtiolekuajad
Avatud aastaringselt.
Grupivisiit
Kuni 30 inimest giidiga grupis.
Parkimine
Parkimisruumi on piisavalt.
Piletid
Tasuta.
Giiditeenus: 30 EUR/grupp.
Hooajalisus
The garden and park are open all year round.
Lisateave
Kooli territooriumil saab tavapäraselt tööajal taimi osta.
Kontaktandmed
Telefon: +372 7961397
E-post: kool@aianduskool.ee
Veebileht: https://www.aianduskool.ee/

